陈方《致茂实省元契兄尺牍》 纸本行书 31.3×39.1cm 台北故宫博物院藏

释文：方再拜啟。茂實省元契兄執事。頃辱遠臨衡宇。又勞鴻山之行。正愧未上謝狀於左右。十七日信至。被專書。又拜新歷之貺。感佩感佩。因審新春文候納福。極慰瞻嚮。明德事到通玄。必言其詳委也。此亦初意如此耳。櫟社銘未寫得。遂留來信草草寫去。第一是二印子無好顏色。不勝惡甚。漫爾奉上。以塞來命。新年來不審靜虛起居何似。方亦欲披承以傾間懷。未可去耳。幸為道意。若從者入吳興。千萬過涇上。對床一宿而去。絕佳。恐來信歸晚。奉狀極怱怱非禮。伏惟恕察。十七日。方再拜啟。